Diari Oficial de la Generalitat Valenciana


Sumari del DOGV 9641, del 17-07-2023 (2023/7938)

RESOLUCIÓ d'11 de juliol de 2023, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral. Referència: 01828/2023
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7938


Data del document
:   11-07-2023

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández d'Elx
    * concurs administratiu

RESOLUCIÓ d'11 de juliol de 2023, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral. Referència: 01640/2023 [2023/7938]  
Per Resolució de rector, amb data d'11de juliol de 2023, s'ha disposat el següent:  
«De conformitat amb el que estableix la Llei orgànica 2/2023, de 22 de març, del sistema universitari i en la disposició transitòria onzena, el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, el Decret 83/2023, de 2 de juny, pel qual es modifica el Decret 174/2002, de 15 d'octubre, els Estatuts i el Reglament general del personal docent i investigador de la Universitat Miguel Hernández d'Elx, aprovat pel Consell de Govern en la sessió de 7 de juny de 2006, en l'última redacció aprovada el 14 de desembre de 2016, i qualsevol altra normativa de general aplicable; la Universitat Miguel Hernández d'Elx (UMH) convoca: concurs públic per a la provisió de les places de personal docent i investigador en règim de contractació laboral, conforme als aspectes següents:  
  
  
Característiques de la convocatòria  
  
Primera. Nombre i característiques de les places convocades  
Es convoquen les places de personal docent i investigador que s'especifiquen en l'annex I.  
  
Segona. Requisits generals i específics  
Els requisits generals que han de complir les persones aspirants a les places convocades són els que s'especifiquen a continuació:  
a) Tindre complits els setze anys i no haver complit l'edat de jubilació.  
b) Les persones estrangeres no comunitàries i les que no puguen ser incloses en l'àmbit d'aplicació dels tractats internacionals subscrits per la Unió Europea i ratificats per Espanya han de disposar del permís de residència i treball abans de la formalització dels contractes corresponents.  
c) No haver patit separació, mitjançant un expedient disciplinari, del servei de l'Administració de l'Estat o de l'administració autonòmica, local o institucional, ni trobar-se en situació d'inhabilitació per sentència ferma per a l'exercici de funcions públiques. Les persones aspirants la nacionalitat de les quals no siga l'espanyola han d'acreditar, igualment, no estar sotmeses a cap sanció disciplinària o condemna penal que impedisca, en el seu estat, l'accés a la funció pública.  
d) Posseir la capacitat funcional per a l'acompliment de les tasques o funcions corresponents a les places convocades.  
e) Estar en possessió del títol de doctora o doctor.  
La concurrència dels requisits anteriors ha d'estar referida a una data anterior a l'expiració del termini de presentació d'instàncies.  
  
  
Tercera. Sol·licituds.  
3.1. Termini.  
El termini de presentació de sol·licituds és de deu dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
3.2. Sol·licituds i documentació que cal presentar.  
Les sol·licituds s'han d'emplenar i presentar exclusivament per via electrònica, accedint al formulari Selecció PDI-Laboral Temporal, disponible en la Seu Electrònica de la Universitat Miguel Hernández d'Elx, dins del catàleg de procediments i serveis de recursos humans, en l'adreça web següent (https://sede.umh.es/procedimientos/seleccion-pdi-laboral-temporal/), clicant el botó Tramitar i seleccionant la referència de la convocatòria i la plaça oferida en què estigueu interessats. Per a accedir a aquest procediment es requereix que la persona interessada s'identifique electrònicament, per a això cal disposar d'algun dels sistemes d'identificació electrònica, entre els quals es troben: DNI electrònic, Oj@id - identificació, certificat electrònic (FNMT, ACCV…) o compte d'usuari UMH.  
  
En el supòsit de presentar la sol·licitud presencialment es requerirà que la persona interessada l'esmene mitjançant la presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
Necessàriament, s'hi han de presentar tantes sol·licituds i documentació com places a les quals s'opte.  
Una vegada que accediu a aquest procediment podreu emplenar la sol·licitud per a participar en concursos públics a places de professorat en la Universitat Miguel Hernández d'Elx, i haureu d'adjuntar-hi en fitxers digitals (format PDF) la documentació següent:  
A) Còpia del DNI o, en cas de no posseir la nacionalitat espanyola, del document que n'acredite la identitat i data de naixement.  
B) Còpia del títol acadèmic de doctor o doctora, o resguard d'haver abonat els drets d'expedició del títol de doctor o doctora. Si escau, l'homologació corresponent.  
C) Còpia d'altres títols acadèmics i de les corresponents certificacions acadèmiques oficials (expedient acadèmic) en les quals consten les qualificacions de les assignatures cursades en cada titulació. En cas de titulacions estrangeres, han d'acreditar-ne l'homologació corresponent del Ministeri d'Educació, Cultura i Esport. En cas de no aportar aquesta documentació, no serà valorada per la comissió en l'apartat corresponent dels criteris de valoració.  
D) Curriculum vitae signat, segons el model d'aquesta universitat, disponible en la pàgina web de la UMH (https://servicioprofesorado.umh.es/formularios/). També serà vàlid, a aquest efecte, el currículum signat en format normalitzat CVN de la Fundació Espanyola per a la Ciència i la Tecnologia (FECYT/FECIT).  
E) Justificant d'estar exempt, totalment o parcialment, del pagament.  
Gaudiran d'una bonificació del 50 % de la taxa les persones que formen part de famílies nombroses de categoria general i els membres de famílies monoparentals de categoria general.  
Estaran exemptes del pagament de la taxa les persones que acrediten una discapacitat en grau igual o superior al 33 %, els membres de famílies nombroses de caràcter especial, els membres de famílies monoparentals de categoria especial i les víctimes d'actes de violència sobre la dona.  
Les persones aspirants esmentades en el paràgraf anterior hauran de presentar les certificacions corresponents que acrediten la seua condició de discapacitat, de ser membre de família nombrosa o de família monoparental (mitjançant certificat de la Conselleria de Benestar Social o òrgan competent), i les víctimes d'actes de violència sobre la dona mitjançant qualsevol dels mitjans de prova que preveu l'article 9.1 i 9.2 de la Llei 7/2012, de 23 de novembre, de la Generalitat Valenciana, integral contra la violència sobre la dona en l'àmbit de la Comunitat Valenciana.  
  
F) Les persones interessades a formar part d'aquesta convocatòria per a la plaça corresponent a l'àrea de coneixement d'Estètica i Teoria de les Arts hauran de presentar, juntament amb la documentació abans requerida, un dossier d'obra artística, així com el dossier justificatiu dels seus respectius mèrits. Ambdós s'adjuntaran en fitxers digitals (format PDF).  
L'exclusió per no complir algun dels requisits de la convocatòria o la no presentació a la prova no comportarà el dret a la devolució de les taxes.  
3.3. La documentació esmentada adés s'ha de presentar a través de la Seu electrònica de la Universitat Miguel Hernández d'Elx tal com s'indica en el punt 3.2, la qual serà adreçada automàticament al Servei de Professorat, Nòmina i Seguretat Social com a unitat tramitadora. La documentació s'ha d'adjuntar en fitxers en format PDF i en l'ordre establit en aquest punt, i s'hi poden adjuntar fins a un màxim de 10 arxius que no poden superar en conjunt els 12 Mb. Després podreu clicar el botó Presentar en Registre i el sistema us portarà directament al pagament telemàtic de 30 euros en concepte de drets de participació, o de 15 euros en cas de les exempcions parcials indicades en el punt 3.2.e. Una vegada conclosa aquesta acció, el sistema us mostrarà el número de registre generat. Els documents de l'expedient relacionats amb aquesta sol·licitud els tindreu disponibles en l'apartat «Els meus expedients» de la Seu Electrònica. En cas d'exempció total de pagament, aquest número de registre apareixerà després de clicar el botó Presentar en Registre.  
  
3.4. Admissió de sol·licituds.  
Transcorregut el termini de presentació de sol·licituds, es publicarà la llista provisional de les persones admeses i excloses i els motius d'exclusió en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/).  
A través de l'opció Esmenar/Altres tràmits de l'expedient de la plaça a la qual s'opta, disponible en «Els meus expedients» de la Seu Electrònica, les persones interessades que ho consideren necessari poden formular les reclamacions adreçades al responsable del Servei de Professorat, Nòmina i Seguretat Social en un termini de deu dies hàbils comptadors des de la publicació de les llistes. Revisades les reclamacions es publicarà la relació definitiva de les persones admeses i excloses en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/).  
Es considerarà que les persones que figuren en la llista d'exclosos n'han desistit per no haver esmenat, dins del termini concedit a aquest efecte, els defectes formals que contenien les seues sol·licituds inicials, de conformitat amb el que estableix l'article 68 de la Llei 39/2015 d'1 d'octubre, del procediment administratiu comú de les administracions públiques.  
  
Quarta. Protecció de dades personals  
D'acord amb el que disposa el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, així com en la Llei orgànica 3/2018, de 5 de desembre, de protecció de dades personals i garantia dels drets digitals, s'informa als interessats que les dades de caràcter personal aportades seran tractats per la Universitat de Miguel Hernández d'Elx com a responsable del tractament, sobre la base de l'interés públic amb la finalitat de tramitar i gestionar la sol·licitud. Les dades de caràcter personal aportades només es conservaran durant el temps necessari per a complir amb la finalitat per a la qual s'han demanat i per a determinar les possibles responsabilitats que es puguen derivar d'aquesta finalitat i del tractament de les dades. És aplicable la normativa d'arxius i patrimoni documental espanyol. Així mateix, s'informa a l'interessat que no es comunicaran les dades a tercers, excepte per obligació legal.  
  
Les persones interessades poden exercitar els drets d'accés, rectificació, oposició, supressió, portabilitat i limitació del tractament, així com a no ser objecte de decisions basades únicament en el tractament automatitzat de les dades. Els drets poden ser exercitats de la forma següent: per Seu Electrònica (sede.umh.es), per escrit a la Universitat Miguel Hernández d'Elx, a l'atenció de la delegada de protecció de dades, edifici Rectorat i Consell Social, av. de la Universitat, s/n, 03842, Elx-Alacant. Així mateix, l'interessat té dret a presentar una reclamació davant de l'autoritat de control (www.aepd.es) si considera que el tractament no s'ajusta a la normativa vigent. Per a més informació l'interessat es pot adreçar a pyo@miz.hr.  
  
  
Cinquena. Composició de les comissions de contractació  
5.1. Les comissions de contractació dels concursos per a la provisió de places de personal docent i investigador contractat estan formades per cinc membres titulars i els suplents corresponents, i correspon al rector el nomenament dels seus membres, la designació de les tres cinquenes parts d'aquests i de la presidència de la comissió. La resta de membres són nomenats pel rector, havent escoltat el departament, que no tindrà caràcter vinculant.  
5.2. La composició nominal concreta de cadascuna de les comissions es farà pública en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/).  
  
Sisena. Criteris de valoració de les comissions de contractació  
6.1. Una vegada constituïda, la comissió corresponent ha de fixar i fer públics amb anterioritat a l'acte d'obertura de la documentació presentada per les persones aspirants, els criteris per a la valoració dels mèrits d'aquests i la puntuació mínima a obtindre pels candidats.  
6.2. Cadascuna de les persones aspirants pot obtindre un màxim de 10 punts, dels quals 7 han de correspondre als mèrits aportats i 3 a l'adequació de l'aspirant a l'activitat docent i, si escau, d'investigació que ha de realitzar.  
  
6.3. Els 7 punts que s'atorguen per mèrits aportats són concedits per la comissió de contractació, d'acord amb els criteris generals següents:  
a) Expedient, formació acadèmica, activitat professional, gestió i vida universitària. Màxim 3 punts.  
b) Activitat investigadora. Màxim 2 punts  
c) Activitat docent. Màxim 1 punt  
d) Altres mèrits. Màxim 1 punt  
6.4. Els 3 punts que s'atorguen per adequació de la persona aspirant a l'activitat docent o d'investigació que s'ha de realitzar són concedits per la comissió de contractació en atenció a les necessitats específiques de la Universitat posades de manifest en la convocatòria de la plaça.  
D'acord amb la disposició transitòria tercera de la Llei orgànica 2/2023, de 22 de març, del sistema universitari, l'acreditació vigent de professorat ajudant doctor o de la figura equivalent en la normativa autonòmica, es considerarà com un mèrit preferent, durant els quatre anys posteriors a l'aprovació d'aquesta llei orgànica, a l'efecte de l'accés a la figura de professorat ajudant doctor.  
  
Setena. De les proves  
Els concursos per a la provisió de places de personal docent i investigador tenen lloc en qualsevol dels campus de la UMH i consten d'una primera prova d'avaluació i, si la comissió ho entén necessari, d'una segona prova que consisteix en la realització d'una entrevista. En el transcurs dels seus treballs la comissió de contractació pot sol·licitar els informes que estime oportuns per al millor acompliment de les seues funcions.  
7.1. Primera prova.  
La primera prova consisteix en la valoració per la comissió dels mèrits del candidat i de l'adequació de l'aspirant a les necessitats de la Universitat expressades en la convocatòria.  
En el termini fixat, el president procedirà a la constitució de la comissió i a establir els criteris d'avaluació específics, que han de conformar el que estableix, amb caràcter general, la present convocatòria. De tot això, se'n farà publicitat en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/).  
Amb posterioritat a la publicació dels criteris d'avaluació, el president procedirà a obrir la documentació i a aplicar-los als concursants admesos.  
En el termini màxim de tres dies hàbils des de la finalització dels treballs de la comissió, es farà pública en el Butlletí Oficial de la UMH (BOUMH) i, a títol informatiu, en la pàgina web de la Universitat (https://servicioprofesorado.umh.es/) la valoració de les persones aspirants en la primera prova i el resultat d'aquesta, així com la proposta de provisió de la plaça en cas que no calga, segons el parer de la comissió, passar a la segona prova.  
La comissió pot realitzar la segona prova quan finalitzada la primera hi haja concursants que superen el mínim quantitatiu establit en els criteris de valoració i, a més, obtinguen el vot favorable d'almenys tres dels membres.  
7.2. Segona prova.  
Si escau, amb la publicació de la valoració dels aspirants en la primera prova, se'ls citarà per a la realització de la segona prova, indicant-hi lloc, dia i hora. El termini per a fer la segona prova no pot ser inferior a tres dies hàbils, ni superior a deu dies hàbils, des que es publique la citació.  
La segona prova, que serà pública, consistirà en una entrevista en la qual la comissió debatrà amb el concursant, durant un temps màxim de tres hores, sobre els documents presentats en la primera prova i de tots aquells aspectes curriculars i documentals que considere rellevants per a fer la millor selecció.  
Amb anterioritat al començament de la segona prova la comissió de contractació publicarà, en el lloc de realització d'aquesta, els criteris de valoració qualitativa.  
Finalitzada la segona prova, i en el termini màxim de tres dies hàbils, la comissió farà públics els resultats de l'avaluació en aquesta prova de cada persona aspirant, així com la proposta de provisió de la plaça.  
  
Huitena. De la proposta de provisió  
8.1. En qualsevol cas, el temps transcorregut entre la publicació de les llistes definitives de persones admeses i la proposta de provisió del concurs no pot excedir els tres mesos.  
Les comissions de contractació proposaran al rector la relació de la persona candidata proposada per a la contractació.  
En els concursos en els quals no calga passar a la segona prova, la proposta de provisió s'ordenarà de major a menor puntuació sempre que les persones aspirants superen el mínim quantitatiu establit en els criteris de valoració i, a més, obtinguen el vot favorable d'almenys tres dels membres de la comissió. En cas d'empat, el president de la comissió tindrà vot de qualitat.  
Quan s'hagen convocat diverses places d'igual categoria en una mateixa àrea de coneixement, i amb activitats docents i investigadores idèntiques, se citarà les persones concursants proposades per l'ordre de valoració que s'haja efectuat perquè procedisquen a triar vacant.  
  
En cap cas es poden realitzar més propostes de provisió que places convocades. Tots els concursos poden resoldre's amb l'absència de proposta de provisió de la plaça o places.  
Les persones concursants que no hagen sigut proposades per a ser nomenades per a la plaça objecte de concurs no poden al·legar cap dret sobre places vacants.  
8.2. Expedient administratiu del concurs.  
El següent dia hàbil al de finalitzar l'actuació de la comissió, el secretari entregarà en la Secretaria General de la Universitat, a través del Registre General o auxiliars, l'expedient administratiu del concurs, que incorporarà els documents següents:  
a) Acta de constitució de la comissió.  
b) Criteris de valoració de la primera prova.  
c) Acta en la qual conste la valoració de la primera prova i la motivació del vot dels membres de la comissió, per a cada concursant.  
  
d) Si escau, acta en la qual conste la motivació del vot dels membres de la comissió respecte de la segona prova per a cada concursant.  
  
e) Acta de proposta de provisió de les persones concursants que procedisca, per ordre de preferència per a la seua contractació.  
f) Documentació presentada pels concursants, així com qualsevol altra que la comissió haja tingut en compte en el seu treball.  
  
Novena. De la contractació  
9.1. Contractació de la persona candidata.  
A la vista de la proposta de provisió feta per la comissió, i si ho entén oportú, el rector determinarà l'efectivitat de la proposta. El Servei Professorat, Nòmina i Seguretat Social comunicarà la incorporació del nou professorat als departaments implicats.  
9.2. Tràmits de la contractació.  
El Servei Professorat, Nòmina i Seguretat Social citarà el candidat proposat perquè, en un termini màxim de tres dies hàbils, es persone en aquest servei a fi d'aportar la documentació acreditativa de complir els requisits establits en la convocatòria i procedir, si escau, a la signatura de tota la documentació que calga per a la formalització de la contractació. Transcorregut aquest termini, si no s'hi ha personat, la persona candidata perdrà el dret, i es procedirà a citar la següent i, si escau, les successives.  
En cas de renúncia explícita d'un candidat, amb anterioritat a la presentació de la documentació acreditativa dels requisits, s'aplicarà el mateix procediment de citació de l'apartat anterior.  
  
Desena. Dels recursos  
Contra les resolucions de les comissions de contractació s'hi pot interposar un recurs d'alçada, previst en l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptador des de l'endemà de la publicació d'aquestes resolucions. El recurs s'hi pot interposar davant de l'òrgan que va dictar l'acte que s'impugna o davant del rector de la UMH com a òrgan competent per a resoldre'l.  
  
Onzena. Característiques dels contractes  
La contractació del personal docent i investigador té naturalesa laboral i es regirà pel que disposa la Llei orgànica 2/2023, de 22 de març, del sistema universitari, les seues normes de desenvolupament i el Decret 174/2002, en la seua nova redacció aprovada pel Decret 83/2023, de 2 de juny, del Consell, i supletòriament, l'Estatut dels treballadors, i les seues normes de desenvolupament, l'Estatut bàsic de l'empleat públic, la legislació de la Generalitat Valenciana aplicable al personal laboral al servei de les administracions públiques, en el conveni col·lectiu i en els corresponents Estatuts de les universitats.  
  
Els contractes del personal docent i investigador contractat en règim laboral es formalitzaran per escrit, d'acord amb el model que, a aquest efecte, ha aprovat el Consell de Govern d'aquesta universitat.  
Les retribucions són les determinades en el Decret 174/2002, de 15 d'octubre, del Govern Valencià, en la seua nova redacció aprovada per Decret 83/2023, de 2 de juny, del Consell, i es consideraran, si escau, aquelles variacions que aproven els òrgans competents d'aquesta universitat.  
Les retribucions integres mensuals són les que estableix l'annex II.  
  
En l'annex I s'especifica el codi o número de la plaça, el tipus de contracte, la dedicació, el departament, l'àrea de coneixement a la qual s'adscriu la plaça, activitats que s'han d'exercir i duració del contracte. La data d'inici del contracte que figura en l'annex I estarà vinculada a la signatura amb anterioritat o el mateix dia de l'assenyalat com a inici. En cas contrari l'inici del contracte coincidirà amb la data de formalització d'aquest.  
Abreviatures utilitzades:  
AYUDOC: Professorat ajudant doctor  
C08 (TC): Dedicació a temps complet (37,5 h/setmana)   
DFC: Des de la signatura de contracte  
  
Dotzena. Referència al gènere  
En aplicació de la Llei 3/2007, de 22 de març, per a la igualtat efectiva de dones i homes, així com la Llei 9/2003, de 2 d'abril, de la Generalitat, per a la igualtat entre dones i homes, tota referència a persones, col·lectius o càrrecs acadèmics, el gènere dels quals siga masculí, està fent referència al gènere gramatical neutre; inclou, per tant, la possibilitat de referir-se tant a dones com a homes.  
  
Tretzena. Règim de recursos  
Les convocatòries de places de personal docent i investigador contractat i tots els actes administratius que se'n deriven, poden ser impugnats en els casos i en la forma que estableix la Llei 39/2015, d'1 d'octubre, del procediment administratiu comú de les administracions públiques.  
Tots els actes de notificació dels procediments que s'inicien a conseqüència d'admetre els recursos regulats en la present resolució, es faran amb text íntegre, en el Butlletí Oficial de la UMH (BOUMH) i, a títol informatiu, en la pàgina web (https://servicioprofesorado.umh.es/)».  
  
Elx, 11 de juliol de 2023.- El vicerector de Professorat (p.d. RR 01494/2023 de 18.05.2023; DOGV 9600 de 22.05.2023), el profesor: José Carlos Espigares Huete.  
  
  
  
ANNEX I  
  
Núm. de plaça: DC3472  
Categoria: AYUDOC  
Dedicació: C08 (TC)  
Departament: AGROQUÍMICA I MEDI AMBIENT  
Àrea de coneixement: Edafologia i Química Agrícola  
Perfil: Docència i investigació en Edafologia i  
Química Agrícola. Investigació en Gestió i Valorització de Residus Orgànics.  
Duració del contracte: DFC fins al 30.09.2026  
  
Núm. de plaça: DC3473  
Categoria: AYUDOC  
Dedicació: C08 (TC)  
Departament: AGROQUÍMICA I MEDI AMBIENT  
Àrea de coneixement: Química Física  
Perfil: Docència i investigació en Química Física.  
Docència en Química Física. Investigació en la caracterització quimicofísica de la interacció entre nanopartícules i biomolècules.  
Duració del contracte: DFC fins al 30.09.2026  
  
Núm. de plaça: DC3474  
Categoria: AYUDOC  
Dedicació: C08 (TC)  
Departament: AGROQUÍMICA I MEDI AMBIENT  
Àrea de coneixement: Química Física  
Perfil: Docència i investigació en Química Física.  
Docència en Química Física. Investigació en la caracterització biofísica de la relació estructura-funció en proteïnes de membrana.  
Duració del contracte: DFC fins al 30.09.2026  
  
Núm. de plaça: DC3475  
Categoria: AYUDOC  
Dedicació: C08 (TC)  
Departament: ART  
Àrea de coneixement: Estètica i Teoria de les Arts  
Perfil: Docència i investigació en Estètica i Teoria de les Arts. Muntatge i postproducció cinematogràfica i audiovisual.  
Duració del contracte: DFC fins al 30.09.2026  
  
Núm. de plaça: DC3477  
Categoria: AYUDOC  
Dedicació: C08 (TC)  
Departament: BIOLOGIA APLICADA  
Àrea de coneixement: Ecologia  
Perfil: Docència i investigació en Ecologia.  
Docència en Ecologia i Mètodes i Models en Ecologia. Investigació en Ecologia del Moviment i Impacte de les Infraestructures en la Biodiversitat.  
Duració del contracte: DFC fins al 30.09.2026  
  
Núm. de plaça: DC3479  
Categoria: AYUDOC  
Dedicació: C08 (TC)  
Departament: BIOLOGIA APLICADA  
Àrea de coneixement: Genètica  
Perfil: Docència i investigació en Genètica.  
Docència en Genètica. Investigació en  
Genètica vegetal: Regulació de l'expressió gènica i el desenvolupament.  
Duració del contracte: DFC fins al 30.09.2026  
  
Núm. de plaça: DC3480  
Categoria: AYUDOC  
Dedicació: C08 (TC)  
Departament: BIOQUÍMICA I BIOLOGIA MOLECULAR  
Àrea de coneixement: Bioquímica i Biologia Molecular  
Perfil: Docència i investigació en Bioquímica i  
Biologia Molecular.  
Duració del contracte: DFC fins al 30.09.2026  
  
Núm. de plaça: DC2726  
Categoria: AYUDOC  
Dedicació: C08 (TC)  
Departament: CIÈNCIA JURÍDICA  
Àrea de coneixement: Dret Constitucional  
Perfil: Docència i investigació en Dret Constitucional.  
Duració del contracte: DFC fins al 30.09.2026  
  
Núm. de plaça: DC3481  
Categoria: AYUDOC  
Dedicació: C08 (TC)  
Departament: CIÈNCIA JURÍDICA  
Àrea de coneixement: Dret Penal  
Perfil: Docència i investigació en Dret Penal. Criminologia.  
Duració del contracte: DFC fins al 30.09.2026  
  
Núm. de plaça: DC3482  
Categoria: AYUDOC  
Dedicació: C08 (TC)  
Departament: CIÈNCIA JURÍDICA  
Àrea de coneixement: Dret Penal  
Perfil: Docència i investigació en Criminologia.  
Duració del contracte: DFC fins al 30.09.2026  
  
Núm. de plaça: DC3483  
Categoria: AYUDOC  
Dedicació: C08 (TC)  
Departament: CIÈNCIES DEL COMPORTAMENT I SALUT  
Àrea de coneixement: Psicologia Social  
Perfil: Docència i Investigació en Psicologia Social. Docència en Psicologia Social i Salut. Investigació en Trastorns alimentaris i obesitat.  
Duració del contracte: DFC fins al 30.09.2026  
  
Núm. de plaça: DC3484  
Categoria: AYUDOC  
Dedicació: C08 (TC)  
Departament: CIÈNCIES DE L'ESPORT  
Àrea de coneixement: Educació Física i Esportiva  
Perfil: Docència i investigació en Educació Física i Esportiva. Docència en Esports Nàutics i Prescripció de l'Activitat Física per a la Salut. Investigació en Valoració Biomecànica i Entrenament de la Musculatura del Tronc en Diferents Poblacions.  
Duració del contracte: DFC fins al 30.09.2026  
  
Núm. de plaça: DC3485  
Categoria: AYUDOC  
Dedicació: C08 (TC)  
Departament: CIÈNCIES SOCIALS I HUMANES  
Àrea de coneixement: Antropologia Social  
Perfil: Docència i investigació en Antropologia  
Social. Docència Fonaments d'antropologia. Investigació Antropologia Social de la producció de sentits i significats a través de mitjans de comunicació i construcció discursiva d'hegemonies i imaginaris.  
  
Duració del contracte: DFC fins al 30.09.2026  
  
Núm. de plaça: DC3486  
Categoria: AYUDOC  
Dedicació: C08 (TC)  
Departament: CIÈNCIES SOCIALS I HUMANES  
Àrea de coneixement: Ciència Política i de l'Administració  
Perfil: Docència i investigació en Ciència Política i de l'Administració.  
Duració del contracte: DFC fins al 30.09.2026  
  
Núm. de plaça: DC3488  
Categoria: AYUDOC  
Dedicació: C08 (TC)  
Departament: CIÈNCIES SOCIALS I HUMANES  
Àrea de coneixement: Periodisme  
Perfil: Docència i investigació en Periodisme.  
Docència en Reporterisme i investigació periodística i per a investigació en noves narratives i disseny lúdic.  
Duració del contracte: DFC fins al 30.09.2026  
  
Núm. de plaça: DC3489  
Categoria: AYUDOC  
Dedicació: C08 (TC)  
Departament: ESTADISTICA, MATEMATIQUES I INFORMATICA  
Àrea de coneixement: Estadística i Investigació Operativa  
Perfil: Docència i Investigació en Estadística e Investigació Operativa. Docència en Estadística i Investigació Operativa.  
Estadística. Investigació en Estadística e  
Investigació Operativa. Estadística.  
Duració del contracte: DFC fins al 30.09.2026  
  
Núm. de plaça: DC3490  
Categoria: AYUDOC  
Dedicació: C08 (TC)  
Departament: ESTADÍSTICA, MATEMÀTIQUES I INFORMÀTICA  
Àrea de coneixement: Llenguatges i Sistemes Informàtics  
Perfil: Docència i investigació en Llenguatges i  
Sistemes Informàtics. Docència en  
Aplicacions Telemàtiques i en Comunicació Digital i internet. Investigació en computació de models d'econometria aplicats a problemes de la salut.  
Duració del contracte: DFC fins al 30.09.2026  
  
Núm. de plaça: DC3491  
Categoria: AYUDOC  
Dedicació: C08 (TC)  
Departament: ESTADÍSTICA, MATEMÀTIQUES I INFORMÀTICA  
Àrea de coneixement: Matemàtica Aplicada  
Perfil: Docència i investigació en Matemàtica Aplicada.  
Duració del contracte: DFC fins al 30.09.2026  
  
Núm. de plaça: DC3494  
Categoria: AYUDOC  
Dedicació: C08 (TC)  
Departament: FÍSICA APLICADA  
Àrea de coneixement: Física Aplicada  
Perfil: Docència i investigació en Física Aplicada.  
Duració del contracte: DFC fins al 30.09.2026  
  
Núm. de plaça: DC3495  
Categoria: AYUDOC  
Dedicació: C08 (TC)  
Departament: FISIOLOGIA  
Àrea de coneixement: Fisiologia  
Perfil: Docència i investigació en Fisiologia.  
Duració del contracte: DFC fins al 30.09.2026  
  
Núm. de plaça: DC3497  
Categoria: AYUDOC  
Dedicació: C08 (TC)  
Departament: ENGINYERIA  
Àrea de coneixement: Farmàcia i Tecnologia Farmacèutica  
Perfil: Docència i investigació en Farmàcia i Tecnologia Farmacèutica.  
Duració del contracte: DFC fins al 30.09.2026  
  
Núm. de plaça: DC3498  
Categoria: AYUDOC  
Dedicació: C08 (TC)  
Departament: ENGINYERIA  
Àrea de coneixement: Enginyeria Agroforestal  
Perfil: Docència i investigació en Enginyeria Agroforestal. Mecanització agrària. Agricultura de precisió. Digitalització de l'agricultura.  
Duració del contracte: DFC fins al 30.09.2026  
  
Núm. de plaça: DC399  
Categoria: AYUDOC  
Dedicació: C08 (TC)  
Departament: ENGINYERIA DE COMPUTADORS  
Àrea de coneixement: Arquitectura i Tecnologia de Computadors  
Perfil: Docència i investigació en Arquitectura i Tecnologia de Computadors.  
Duració del contracte: DFC fins al 30.09.2026  
  
Núm. de plaça: DC3501  
Categoria: AYUDOC  
Dedicació: C08 (TC)  
Departament: ENGINYERIA MECÀNICA I ENERGIA  
Àrea de coneixement: Enginyeria Mecànica  
Perfil: Docència i investigació en Enginyeria  
Mecànica. Docència en Dibuix Tècnic,  
Enginyeria Gràfica i Enginyeria de Vehicles. Investigació sobre pneumàtics i unions adhesives elàstiques.  
Duració del contracte: DFC fins al 30.09.2026  
  
Núm. de plaça: DC3512  
Categoria: AYUDOC  
Dedicació: C08 (TC)  
Departament: PATOLOGIA I CIRURGIA  
Àrea de coneixement: Radiologia i Medicina Física  
Perfil: Docència i investigació en Teràpia  
Ocupacional.  
Duració del contracte: DFC fins al 30.09.2026  
  
Núm. de plaça: DC3514  
Categoria: AYUDOC  
Dedicació: C08 (TC)  
Departament: PRODUCCIÓ VEGETAL I MICROBIOLOGIA  
Àrea de coneixement: Producció Vegetal  
Perfil: Docència i investigació en Producció  
Vegetal.  
Duració del contracte: DFC fins al 30.09.2026  
  
Núm. de plaça: DC3516  
Categoria: AYUDOC  
Dedicació: C08 (TC)  
Departament: SALUT PUBLICA, HISTORIA DE LA CIÈNCIA I GINECOLOGIA  
Àrea de coneixement: Història de la Ciència  
Perfil: Docència i investigació en Història de la  
Ciència. Docència en Bioètica.  
Duració del contracte: DFC fins al 30.09.2026  
  
Núm. de plaça: DC3517  
Categoria: AYUDOC  
Dedicació: C08 (TC)  
Departament: TECNOLOGIA AGROALIMENTÀRIA  
Àrea de coneixement: Tecnologia d'Aliments  
Perfil: Docència i investigació en Tecnologia de  
Aliments. Fonaments de Processos;  
Anàlisi sensorial; Química del flavor.  
Duració del contracte: DFC fins al 30.09.2026  
  
  
ANNEX II  
Retribucions mensuals de personal docent i investigador contractat laboral (\*)  
  
Professorat Ajudant Doctor  
  
 Sou Complement de destinació Total mensual  
Temps complet C08 (TC) 1.030,60 € 802,06 € 1.832,66 €  
  
  
(\*) Les pagues extraordinàries es percebran pels imports que establisca la legislació vigent i sempre que no es perceben a càrrec d'una altra administració pública.